en fr hu de en hu hu uz ml en hu en hu en hu hu hu hu hu hu hu hu hu hu hu hu hu hu hu hu hu en en hu hu hu fr hu de fr de en en hu hu hu hu hu hu hu hu hu sk hu hu hu hu en da en en hu en en hu ast ms hu hu hu en fi en hu hu hu hu hu hu hu hu hu hu hu hu hu hu hu hu hu hu hu en en en pt hu en en fi hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu hu hu hu hu hu vi hu hu en en fr en sv hu en en ca hu hu hu hu hu hu hu hu en hu hu hu en fr en en en en hu en hu cs cs en en en de en en cs cs da en da cs en cs en en en cs cs da en da cs en en cs da en en en de cs da en da cs en en cs cs en en en cs cs da en da cs en en cs da en en en en cs da en da cs en en cs en hu hu en hu pt fi hu sv id sv hu hu en en hu it hu hu fr en en en cs cs da en en cs en cs cs en hu fa en el en en
Home Archive for April 2012
AVON Planet Spa Görög tengerek
Nem tudom, Ti hogy vagytok ezzel, de amikor megjelenik az új AVON katalógus, mindig az újdonságokra kapom fel a fejem először. Végre valami új, ami eddig nem volt. A mostani, 7-es kampányban jelenik meg a Görög tengerek Planet Spa termékcsalád, amiben helyet kap egy testfeszesítő gél, egy kondicionáló hajpakolás, egy bőrnyugtató szemápoló és egy frissítő arcmaszk.
Alapvetően szerintem a Planet Spa az egyik legjobb vonal az AVON-on belül, nagyon jó minőségű és különleges termékek, mégis elérhető áron kaphatóak.
Az új Görög tengerek termékcsaládot nemrég rendeltem meg, de rögtön használni is kezdtem őket és ebben sem kellett csalódnom. Az örök kedvencemet, a Thaiföldi lótuszvirágos termékeket nem múlják felül, de nagyon megszerettem ezeket is.
Balról jobbra: arcpakolás, testfeszesítő gél, szemápoló és hajpakolás
A csomagolásuk nagyon szép, a nevéhez illően üde és friss. Engem elkapott a vágy, hogy a tengerhez utazzak. Egyből eszembe jutott a tavalyi görög nyaralásunk :)
Az arcmaszk 75 ml-es tubusban érkezik. A csomagolás enyhén színezett, de látható a benne lévő átlátszó zselészerű anyag, amiben kis algadarabok úszkálnak. A maszk egyébként száradás után lehúzható, amit én nem feltétlenül preferálok (főleg, ha a párás fürdőszobában a kádban teszem fel), de ezzel meg vagyok elégedve ugyanis elég hamar megszáradt és talán ez volt az első olyan pakolásom, amit tényleg le tudtam egyben húzni, nem kis cafatokban. Frissítő pakolásként tüntetik fel, ami megállja a helyét, a bőr rugalmasabb és puhább lesz a használata után. Hűsítő hatása viszont nincsen, bár ezt nem is ígéri. Az illata nekem kissé fura, nem kellemetlen, de nem is mondanám kifejezetten kellemesnek.
Ára a 7-es katalógusban: 1670,- de ha 2 pakolást vesztek, akkor a kettő 1800,- ha hármat, akkor 2100,-
A bőrnyugtató szemápoló nem átlátszó 15ml-es tubusba került. Az anyag ebben is átlátszó zselé, algadarabok nélkül. Az illata ennek nem olyan erős, mint a többi terméknek. Naponta érdemes felvinni a szem körüli területekre. Azt ígéri, hogy felfrissíti a bőrt, csökkenti a szem alatti duzzanatokat és a sötét karikákat, valamint kisimítja a ráncokat. A ráncokról nem tudok nyilatkozni, viszont a többit szerintem teljesíti. Persze, ha nem alszunk eleget, csodát nem fog tenni a karikákkal, de tényleg látható a különbség a használata után. Kellemes hűsítő hatása van, de nem túl intenzív. Nagyon jó, hogy szuper gyorsan beszívódik, ami a zselé szerű állagnak köszönhető. Szerintem érezhető, ahogy "összehúzza" a szemem körül lévő bőrt és kisimítja.
Az adagolása ezen a kis csőrön keresztül történik, nagyon praktikus. Viszont a kupakja elég pici, de mivel rá kell csavarni, nem tud leesni.
A hajpakolás csomagolása szintén átlátszó, a többihez hasonlóan ez is zselés (egyébként mindegyik az). Persze ebben már szintén nincsenek algadarabok, tehát attól nem kell félni, hogy a fél tenger a hajunkban végzi :) A leírás szerint a pakolás intenzíven kondicionálja, regenerálja a hajszálakat és segit egyensúlyba hozni a fejbőrt. Használat után a hajszálak puhává, könnyebben kezelhetővé váltak és a felületük is sokkal simább, selymesebb lett. A fejbőrre gyakorolt hatásáról nem tudok beszámolni, mert alapvetően egyetlen pakolást vagy balzsamot sem viszek fel a fejbőrömre, csak a hajhosszra. A fejbőrre felvinni egyébként nem is célszerű, hiszen nem arra valóak ezek a termékek, hogy a fejbőrre kenjük, mert csak elnehezítik a hajat és az könnyen zsírossá, ragacsossá válik. Viszont elképzelhető, hogy ebben van kifejezetten a fejbőrre ható anyag, majd kipróbálom, hátha. Mennyiség: 150 ml. Az illata nem olyan erős, mint a pakolásé.
Végül a testfeszesítő gél, ami pumpás kiszerelést kapott, ami nagyon igényessé és praktikussá teszi a terméket. Tengeri sót és algakivonatot tartalmaz. Azt ígéri, hogy tökéletesen hidratálja, feszesíti és tonizálja a bőrt, ezzel növelve a rugalmasságát. Erre szintén azt kell mondjam, hogy mindet teljesíti. A hidratáló hatás megvan, feszesa nevéhez illően t és tonizál is, mert tömörebb, egyenletesebb és simább lesz a bőr használat után. Nagyon hamar beszívódik, ami tavasszal és nyáron nagyon praktikus. Egyáltalán nem hagy maga után ragacsos érzést, a melegben sem "izzadjuk ki". Felkenve enyhe hűsítő hatása van,  az illata olyan, mint a pakolásé. Egy pumpányi gél nekem egy testrészre bőven elég. Mennyiség: 150 ml.
Ára a 7-es katalógusban:  1430,-
Képzeljétek, a párom a minap leégett a napon, de nem volt itthon a napozás utáni hűsítő spray, amit szokott használni, úgyhogy odaadtam neki ezt, hátha segít és tényleg segített, másnap már nem volt annyira piros és már nem fájt neki.
Összességében szerintem mindegyik termék szuper lett. A csomagolása nagyon igényes, elegáns, bármelyik fürdőszobának gyönyörű dísze lehet. Nem mellesleg hatékony zselék lapulnak benne, amit a meleg idő beköszöntével nagyon jó érzés felkenni.
Nárcisz sárga smink és OASAP Fashion rendelés
Valami új, friss tavaszi sminket szerettem volna készíteni, ugyanakkor nem túl harsányat, viselhetőt. Ennek eredménye ez a vidám kis sárga smink.
Garnier BB krém- Light
Essence cover stick korrektor- Matt sand
AVON ideal flawless púder- Fair
Essence Sun Club matt bronzosító
AVON Jillian Demspey szemöldökceruza
AVON SuperCurl szempillaspirál (Black)
AVON fehér szemceruza (nagyon régi)
AVON rúzs- Sunkissed ginger
AVON 24 k gold szájfény- Pink
Végre megérkezett az OASAP-tól a rendelésem, már kezdtem aggódni. Nagyon elégedett vagyok, 100%-ban azt kaptam, amit vártam, úgyhogy én elégedett vagyok velük. Persze jó alaposan utánajárta, hogy mit rendelek. Aki blogol, annak mindenképpen ajánlom ezt a lehetőséget, ha még nem élt vele, ugyanakkor azt nem mondom, hogy a vásárlóknak ez a legjobb és főleg a legolcsóbb hely beszerezni a hőn áhított darabokat, ugyanis ez a nyaklánc 20 dollár volt, amennyit, ha ténylegesen ki kellenes fizetnem, nem adnék érte akármennyire is szép (kb. 5000 Ft).
Egyébként a hosszúsága és a mérete is megfelel annak, amit a honlapon közöltek, tehát egy szavam sem lehet. A kicsit hosszú ideig tartó postázás pedig nagyon fokozta az izgalmat. Majd megmutatom outfit posztban is, ígérem :)
Coral and lace outfit
Blézer- Hennes for H&M
Óra- AVON, szíj órástól
Örömhír és H&M zsákmányok
Tegnap voltam államvizsgázni alkotmányjogból és közigazgatási jogból, ami nálunk egy napon van, tehát egyszerre kell húzni mindkettőből egy-egy tételt, de két külön jegyet kapunk rá. Nos, örömmel jelentem, hogy kb. 20 nap tanulás után a közigazgatási jogom 5, az alkotmányjog 4-es lett :) De szerencsére az egész csoportnak jól sikerült. Persze senki nem húzott túl rossz tételt sem, és a tanárok is segítőkészek voltak. Azért volt érdekes pl. az alkotmányjog, mert mi vagyunk az első évfolyam, akik az új Alaptörvényből vizsgáztak. Ráadásul még 1-2. évben a régit tanultuk. De a lényeg, hogy túl vagyok rajta, úgyhogy még van 3 vizsga (büntetőjog, polgári jog és jog-ás állambölcselet), ha minden jól megy június 12-én végzek is.
A dupla siker örömére elmentem a H&M-be, mert tudtam, hogy nagy leárazások vannak, szerencsére sok jó dolgot találtam, úgyhogy ezt mutatom most meg nektek. Úgysem igen volt még ruhás zsákmányos bejegyzésem.
Nagyon régóta szeretnék egy ilyesmi felsőt, most nem tudtam ellenállni. Akciósan ilyet szinte sosem találok. A hátulján pedig van egy arany cipzár. Volt még menta és málna színben is, talán sárgában is, de ebben nem vagyok biztos.
Kék blúz 1500,- (eredeti ára: 5990,-)
Oda vagyok az ilyen elegáns, lenge blúzokért, nyárra és tavaszra tökéletes. Munkába egy toppal alatta, buliba csak úgy (nem annyira átlátszó). Szuper. Ennyi pénzért pedig főleg.
Piros blúz (ugyanolyan, mint a kék) 1500,- (eredeti ár: 5990,-)
Kicsit narancsos a képen, bár a valóságban egyáltalán nem, szép erős piros színe van.
A kakukktojás, mert őt turiztam a Corvinnál lévő angol turiban: 1599,-
Ez kicsit átlátszó, pedig dupla réteg, úgyhogy ki kell találnom, hogy mit vegyek alá. Ötlet? Főleg alulra...
Szürke ruha 3000,- (eredeti ár: 9990,-)
Egyszerű, de szép és lenge szürke ruha, térdig ér, tehát akár munkába is jó.
Fehér elegáns ruha 6990,-
Na ezen sokat gondolkodtam, hogy elhozzam-e, végül Áron "beszélt rá", mert szerinte jól áll. Nekem a ruha és a mintája nagyon tetszik, de nem voltam biztos benne, hogy előnyös-e az alkatomon.
A derekánál fodrok vannak.
A hátulja cipzáros, de csak egy rövid cipzár van benne. Igazából szerintem nincs funkciója mert én lazán felveszem anélkül, hogy lehúznám, mert az anyag elég rugalmas.
Ráadásul ez a mint szerintem nagyon szép. Olyan, mintha csipke lenne.
Újból Essence Nude glam lakkot használtam, méghozzá a legsötétebbet, a Café olét.
Zsannunál olvastam ezt a bejegyzést, szerintem nagyon jópofa, úgyhogy én is megcsinálom.
1. Szoknyás vagy nadrágos típus vagy inkább?
Vegyes. Azért többször hordok nadrágot, meg praktikusabb, viszont jó időben inkább ruhát vagy szoknyát. Ha már itt tartunk, akkor inkább ruhás vagyok, mint szoknyás, valószínűleg, mert ruhát könnyebben találok olyat, ami tetszik és szerintem jól is áll.
2. Arany vagy ezüst kiegészítőket viselsz szívesebben?
Egy időben csak ezüst volt és alapvetően, ha valódi ékszerről beszélünk, akkor pl. fehér arany (ami ügye ezüst színű), viszont bizsuból mostanában nagyon tetszik az arany is. Sőt, mostanában azt hordtam többet.
3. Clutch, igen vagy nem?
IGEN! Nagyon tetszenek, legszívesebben mindenhova ezeket vinném, csak hát nem nagyon fér bele sok dolog. Úgyhogy alig várom, hogy több olyan alkalom jöjjön az életemben, amikor többet tudom ezeket hordani.
4. Van kedvenc üzleted? Ha igen, melyik?
Nem is kedvenc, inkább állandó üzletek, ahova benézek: H&M, Orsay, C&A, én a Hádát is nagyon szeretem, hogy mindenből csak 1-2 darab van, néha jólesik mindent átnézni és érdekes darabokra bukkanni. Na meg vannak az olyan üzletek, amik nagyon tetszenek (pl. Zara), de nem az én pénztárcámra szabták őket.
5. Mit gondolsz a platformtalpú cipőkről?
Nagyon szépek, ha normális keretek között marad. Nekem egy van, ami ilyen, bár terveztem más félét is beszerezni, de félek, hogy 15 perc után sírva váltanék balerinára. Tetszik viszont bennük, hogy nem érzek minden kavicsot a talpam alatt, az elég zavaró egy sima magassarkúnál szerintem.
6. A koptatott farmer ciki vagy még hordható?
Attól függ mennyire koptatott. A mindenféle mintával keresztül-kasul csíkozottak nekem nem tetszenek. Inkább azok, amik olyanok, mintha természetesen, a használat során koptak volna meg. Mondjuk az én combomra amúgy sem előnyös a durva koptatás.
7. Neon vagy pasztell?
Pasztell. Pl. a neon narancssárgát nem tudom elviselni.
8. Sok olcsóbb bizsu vagy kevés, de drágább örök darabok?
Mióta betörtek hozzánk és elvitték az összes "normál" ékszereinket, azóta kb. csak a bizsujaim vannak. Ha majd egyszer sok pénzem lesz, persze szeretnék valódi, drágább ékszereket is, de egyenlőre nem hiányzik.
9. Arra törekedsz, hogy kövesd az aktuális divatot vagy inkább a saját stílusodat képviseled?
Csak azt követem, ami tetszik és beleillik a saját stílusomba is (pl. virágok, pasztell szinek, oxford cipő).
10.  A ruháid zöme neutrális árnyalatú, és azokat párosítod a kedvenc színedben pompázó darabokkal, vagy a szivárvány  minden színe megtalálható a szekrényedben?
Előbbi. Nyáron azt hiszem színesebben öltözöm.
+ 1. A sminked passzítod az öltözékedhez vagy fordítva?Van, amikor a ruhámhoz a sminket, de az a fontos szerintem, hogy stílusban találkozzanak.
Önbarnító teszt és útmutató - AVON Magic Tan
Nem vagyok nagy szolizós, önbarnítót sem szoktam állandó jelleggel használni, csak, ha éppen úgy érzem. Most éppen úgy gondoltam nem árt, hogy nyárra legyen valami színem, hiszen június közepéig a négy fal közé vagyok kényszerítve, ráadásul a vizsgaidőszakban valahogy mindig "besápadok". Szóval kéne valami egészséges kinézet. Úgyhogy újra megrendeltem ezt az önbarnító krémet az AVON-tól, mert a korábbi már elfogyott.
A csomagolása egyszerű, barna műanyag doboz, viszonylag karcsú, így könnyen kézre áll. Régebben volt spray verzió is, az bizonyos szempontból jobb, de azt maszatos kézzel elég nehéz volt nyomkodni.
Sima kinyomós teteje/alja van. Mivel ezen áll, ezért szerencsére mindig ide gyűlik a krém, így amikor már kevés van, akkor sem kell fél óráig ütögetni, hogy a maradék kijöjjön.
Az állaga nem túl sűrű, kicsit vizes hatású krém, enyhe csillogással, ami utána szépen látszik a bőrön is. Nekem ez tetszik. Az fura, hogy amikor felkenjük, akkor nem látszik, hova hogyan jutott, hiszen olyan, mint egy sima hidratáló krém, ellentétben azokkal a fekete-sötétbarna önbarnítókkal.
Szerintem látható az eredmény. próbáltam ugyanolyan fényben és helyen fotózni. Ez az első használat után készült, tehát többszöri használatra mélyebb szint lehet elérni. Ami tetszik benne, hogy normális használat mellett én sosem lettem narancssárga tőle. Néha előfordul, hogy ügyetlen vagyok, kicsit foltos lesz, főleg a csuklóm körül, de odafigyeléssel ezt simán el lehet kerülni, csak jó technika kell.
Néhány segítő videó, hogyan vigyük fel:
Én is így szoktam, bár én nem használok kesztyűt, ekkor viszont érdemes 1-szer vagy 2-szer kezet mosni közben, ezzel el lehet kerülni, hogy a kezünk olyan csúnya narancssárga legyen.
Napi smink - Night time
A legutóbbi napi sminknél ígértem, hogy hozok egy variációt, amit ugyanazzal a szemsminkkel készítettem. Lényegében csak egy kis pirosító került fel és más a rúzs. Jó alternatíva lehet egy nappali-esti smink kombinációra.
Garnier BB krém -Light
Essence Sun club bronzosító
Sleek - Rose gold pirosító
AVON szemhéjtus alapnak (Blackened metal)
Sleek Storm matt barnák, fekete
AVON Super Shock szemceruza (Black)
L'oreal Volume Million Lashes szempillaspirál (Black)
AVON Mega impact rúzs- Charged cherry
És itt az előző:
Nektek melyik verzió tetszik jobban?
Newer Posts Older Posts Home
Subscribe to: Posts ( Atom )
AVON Planet Spa Görög tengerek
Nárcisz sárga smink és OASAP Fashion rendelés
Coral and lace outfit
Örömhír és H&M zsákmányok
Önbarnító teszt és útmutató - AVON Magic Tan
Napi smink - Night time
AVON Shine Attract rúzs - Coral
Elegance By Bthemez | Distributed By Blogger Templates